OpenLLM-France/wikimedia huggingface dataset:
# Stirling (eremu administratiboa)

Stirling (Eskoziako gaeleraz: Sruighlea, eskozieraz: Stirlin) Eskoziako 32 eremu administratibo edo eskualdeetako bat da. 2012ko erroldaren arabera 91.020 biztanle ditu, erdiak Stirling hiriburuan (45.750 biz).

## Mugakideak

Eremu administratibo honek Clackmannanshire (ekialdetik), Falkirk (hego-ekialdetik), Perth eta Kinross (iparralde eta ipar-ekialdetik), Argyll eta Bute (iparralde eta ipar-mendebaldetik), Ekialdeko Dunbartonshire eta Mendebaldeko Dunbartonshire eremuekin mugatzen du.

## Politika

22 zinegotzi aukeratzen dira. Hona hemen 2012ko hauteskundetako emaitzak:
| Alderdi politikoa | Zinegotziak |
| Eskoziako Alderdi Nazionala | 9 |
| Eskoziako Laboristak | 8 |
| Alderdi Kontserbadorea | 4 |
| Alderdi Berdea | 1 |

## Hiri eta herriak
### Hiriak

* Stirling / Sruighleah (hiriburuan, 45.750 biztanle)

### Herriak

* Dunblane (8.811 biz)
* Bannockburn (6.979 biz)
* Bridge of Allan (4.930 biz)
* Callander (3.077 biz)
* Doune (1.633 biz)

### Herrixkak

| Aberfoyle Arnprior Balfron Balmaha Balquhidder Blairlogie Blanefield Buchlyvie Cambusbarron Cambuskenneth Cowie | Crianlarich Croftamie Deanston Drymen Fallin Fintry Gargunnock Gartmore Killearn Killin Kinlochard | Kippen Lochearnhead Plean Port of Menteith Strathblane Strathyre Thornhill Throsk Tyndrum |

## Ondasun nabarmenak

* Stirling.
* Dunblane.
* Stirlingeko gaztelua.
* Douneko gaztelua.
* Keir House.
* Culcreuch gaztelua.
* Mugdockeko gaztelua.
* Dunblaneko katedrala.
* Gurutze Santuaren eliza (Stirling).
* Inchmahome prioratoa.
* Cambuskenneth abadia.
* William Wallacen oroigarria.
* Loch Lomond eta The Trossachs Parke Nazionala.
* Campsie Fells mendilerroa.
* Earn aintzira.
* Menteitheko aintzira.
* Achray aintzira.
* Ard aintzira.
* Katrine aintzira.

## Kanpo estekak

* Falkirkeko Kontseiluaren webgunea
* Datuak: Q217838
* Multimedia: Stirling (council area) / Q217838
# Stirlingen hurbilketa

Matematikaren alorrean, Stirlingen hurbilketa edo Stirlingen formula deritzona, faktorialak hurbiltzeko erabiltzen den formula bat da. Beste era batera esanda, zenbaki altuen faktoriala kalkulatzea ez da batere erraza eta formula honek balio altu horretatik oso hurbil dagoen zenbaki bat itzultzen du. Hurbilketa hau oso zehatza eta erabilgarria da balio handiko zenbakien faktoriala lortzeko edota adierazpen bat beste adierazpen hurbil batera murrizteko.
James Stirling, XVIII. mendeko matematikari eskoziarrari esker, n infinitura doanean ondoko limitea dugu:
$\lim _{n\rightarrow \infty }{n! \over {\sqrt {2\pi n}}\;\left({\frac {n}{e}}\right)^{n}}=1$
Beraz, esan dezakegu n zenbaki altu baten faktorialaren hurbilketa ondokoa dela:
$n!\sim {\sqrt {2\pi n}}\left({\frac {n}{e}}\right)^{n}.$
Era berean, faktorialen logaritmoak kalkulatzeko ere honela erabili daiteke:
$\ln n!=n\ln n-n$

## Errorea

Nahiz eta formulak oso zehatzak izan, hurbilketa diren momentutik errore bat dute. Errore hau n zenbakia handitzean txikitu egiten da, Schröder matematikari alemanak hurbilketen zehaztasunaren ondoko zenbakizko ebaluazioa egin zuen:
| n | n! | ${\sqrt {2\pi n}}\left({\frac {n}{e}}\right)^{n}$ | Errorea |
| 1 | 1 | 0,922 | 7,7% |
| 10 | 3628800 | 3598696 | 0,83% |
| 100 | 9 x 10$^{157}$ | 9 x 10$^{157}$ | 0,083% |

## Historia

Abraham de Moivre izan zen formula hau aurkitu zuen lehen matematikaria, honela aurkeztu zuen bere liburu batean:
$n!\sim [konstantea].n^{n+{\frac {1}{2}}}.e^{-n}$
Halaber, Stirlingek konstate horren ekarpena egin zuen, ${\sqrt {2\pi }}$, eta formularen izena bereganatu zuen.

## Erreferentziak

* ↑ «Stirling's Approximation for n!» hyperphysics.phy-astr.gsu.edu (Noiz kontsultatua: 2022-12-08).

## Kanpo estekak

* Datuak: Q470877
* Multimedia: Stirling's approximation / Q470877
# Stirling

    Artikulu hau Eskoziako hiriari buruzkoa da; eremu administratiboa gaitzat duena beste hau da: «Stirling (eremu administratiboa)»
    Artikulu hau Eskoziako hiriari buruzkoa da; arkitektoa gaitzat duena beste hau da: «James Stirling»
Stirling (Eskoziako gaeleraz: Sruighlea, eskozieraz: Srivling) Eskoziako seigarren hiririk populatuena da, 45.750 biztanle zituen 2012an.

## Historia

Hiriaren hegoaldean aurkituriko aztarnek Harri Aroan dagoeneko asentamendu bat bazela erakusten dute. Babesgune naturala den muinoak eta Eskoziako lur garaiak eta beheko lurrak elkartzen dituen pasabidean egonik estrategiko bihurtu izan du Stirling baita erromatarren garaian ere.
Forth ibaia gurutzatzeko ibia eta ondoren zubia bertan zegoenez eta kaia ere bazeukanez herria berehala garatu eta aberastu zen eta David I.a Eskoziakoak errege hiri estatusa eman zion XII mendean. Strivelyn izena eman zitzaion. Eskoziako errege familiaren ohiko egoitza izan zen Stirlingeko gaztelua eta Gurutze Santuaren elizan Jakue I.a Ingalaterrakoa eta VI.a Eskoziakoa koroatu zen.
Stirlingeko zubian hainbat borroka izan ziren Eskoziako Independentzia Gerretan, ezagunena 1297ko irailaren 11ko Stirlingeko zubiko gudua, eta bere gaztelua ere sarritan izan zen setiatua. Izenak berak ere badirudi "borroka lekua" esan nahi duela, hala gaeleraz nola eskozieraz. XVIII mendean ere jakobiten matxinadetan garrantzi estrategiko handia izan duen.
XIX mendean garapen ekonomiko berria izan zuen Indiako tea eta Baltikoko egurra inportatzen zituen kaia baitzen. XX mendean ordea kaiak indarra galdu eta dagoeneko erabat utzia dago bertako jarduera. 2002tik aurrera, hiri estatusa du (Eskoziako gainerako hiriak Glasgow, Edinburgh, Aberdeen, Dundee eta Inverness dira).

## Geografia

Herrialdearen erdialdean dago eta "Lur Garaietarako atea" (Gateway to the Highlands) ezizenarekin ezagutzen da, izan ere Eskoziako bi eremuak lotzen dituen pasabidea baita. Stirlingen ekialdean Ochil mendiak daude eta mendebaldean Abbey Craig muinoa. Bien artean Forth ibaiak zeharkatzen du hiria.

## Ondasun nabarmenak

* Stirlingeko gaztelua
* Gurutze Santuaren eliza
* William Wallacen oroigarria
* Cambuskenneth abadia, gertu
* Argyll's Lodging, XVII mendeko etxea
* Stirlingetik gertu Menstrie gaztelua.

## Inguru naturala

* Loch Lomond eta The Trossachs Parke Nazionala: Eskoziako bi Parke Nazionaletako bat da. 2002an eratu zen. Lomond aintzira eta Trossachs mendikatea hartzen ditu bere baitan.

## Iruditegia

* Hiriaren ikuspegia.
* Stirlingeko gaztelua.
* Stirlingeko zubi zaharra.
* Gurutze Santuaren eliza.
* Broad Street.
* William Wallacen oroigarria.
* Argyll's Lodging.
* Cambuskenneth abadia.
* Menstrie gaztelua.
* Loch Lomond eta The Trossachs Parke Nazionala.
* Ochil mendiak.
* Forth ibaia.

## Ikus, gainera

* Stirlingeko zubiko gudua

## Hiri senidetuak

* Vyborg (Errusia)
* Villeneuve-d'Ascq (Frantzia)
* Dunedin (Florida) (AEB)
* Óbuda (Hungaria)
* Summerside (Eduardo Printzearen Uhartea) (Kanada)
* Keçiören (Turkia)

## Kanpo estekak

* (Ingelesez) Stirling hiriaren webgune ofiziala
* Datuak: Q182923
* Multimedia: Stirling, Scotland (city) / Q182923
# Stirlingeko gaztelua

Stirlingeko gaztelua (ingelesez: Stirling Castle, Eskoziako gaeleraz: Caisteal Sruighlea) Eskoziako Stirling udalerrian kokatzen den Erdi Aroko gaztelu bat da. A mailako eraikina izendaturik dago.
"Gazteluaren muinoan" (the castle hill) eraikia izan zen, jatorri bolkanikozko gailurra, eta bere hiru ertzeetan zehar pikotxaz landutako amildegiz inguratuta dago. Stirlingeko gaztelua monumentu nazionaltzat sailkatuta dago, eta haren kudeaketa Historic Scotland erakunde espezializatuari dagokio.
Gazteluak Britainiar Gudarosteko Argyll eta Sutherlandeko Highlander Errejimenduaren koartel nagusia eta museoa ditu, nahiz eta errejimendu honek jadanik leku honetan egoitzik ez izan.

## Historia

XII. mendean, Eskoziako Independentzia Gerratan, gazteluak Eduardo I.a Ingalaterrakoaren gudarosteen setioa jasan zuen. Historialarien esanetan, setio hori gertatzen ari zelarik lehendabiziko aldiz erabili zen Warwolf izenekoa, inoiz eraiki den gailu harri-jaurtitzaile (fundibuloa) handiena. Ondorioak erabat suntsitzaileak izan ziren.
Gazteluaren eraikin nagusi gehienak XV eta XVI. mendekoak dira, nahiz eta zenbait eraikin antzinagokoak ere badiren, zehazki XIV. mendekoak. Beren aldetik, hirira begira dauden gazteluko kanpo defentsak XVIII. mendekoak dira.

## Iruditegia

* Stirlingeko gaztelua.
* Errege jauregia.
* Areto nagusiaren eraikina.
* Areto nagusia.
* Sarrera nagusia.
* Harresiak.
* Errege kapera.
* Errege kaperaren barnealdea.
* Hilerria.

## Kanpo estekak

* (Ingelesez) Undiscovered Scotland webguneko argibideak.
* (Ingelesez) Stirling gaztelua, Stirling udalerriari buruzko webgunean.
* (Ingelesez) The Argyll and Sutherland Highlanders errejimenduaren webgunea
* (Ingelesez) The Argyll and Sutherland Highlanders erregimentuko gudari baten ikuspuntua
* (Ingelesez) Stirling Klana Zuzenean! - Stirling gazteluko lehendabiziko argazkiak
* (Ingelesez) Stirling gazteluari buruzko bideoa, ScotlandonTV telebistan
* Datuak: Q756268
* Multimedia: Stirling Castle / Q756268
# Stirling City (Kalifornia)

Stirling City Ameriketako Estatu Batuetako erroldak esleitutako leku bat da. Butte konderrian dago, Kalifornia estatuan. 284 biztanle ditu, 3,050801 kilometro koadroko azaleran banatuta.

## Ikus, gainera

* Butte konderria

## Kanpo estekak

* Datuak: Q1884981
* Multimedia: Stirling City, California / Q1884981
# Stites udalerria, St. Clair konderria (Illinois)

Stites udalerria Ameriketako Estatu Batuetako Illinois estatuko udalerri bat da, St. Clair konderrian. Azken zentsuaren arabera 651 biztanle zituen, 2.36 milia karratu (6.1 km$^2$) eremuan.

## Ekonomia

2020ko zentsuaren arabera, Stites udalerrian 175 etxebizitza zeuden. Per capita diru-sarrerak 12.163 estatubatuar dolar ziren.

## Kanpo estekak

* Datuak: Q987880
# Stishovita

Stishovita oxido motako minerala da eta rutile taldearen kidea da.

## Ezaugarriak

Stishovita oxido mineralaren formula kimikoa hau da: ${\ce {SiO2}}$. Sistema tetragonalaren arabera sortzen ditu kristalak. Mohs eskalaren arabera duen gogortasunaren balioa 7,5 - 8 da.

## Erreferentziak

* 1 2 (Ingelesez) «Stishovite: Mineral information, data and localities.» www.mindat.org (Noiz kontsultatua: 12-05-2019).
# Ski (Norvegia)

Ski Norvegiako udalerria da. Akershus konderrian kokatua dago. 165.54 km² ditu eta 27.479 biztanle ditu.

## Mugakideak

Honako udalerri hauekin egiten du muga:
Oslo Municipality $^{(en)}$ Enebakk Hobøl Ås Oppegård

## Kanpo estekak

* Datuak: Q57912
* Multimedia: Ski, Norway / Q57912
# Skidaway Island (Georgia)

Skidaway Island Ameriketako Estatu Batuetako erroldak esleitutako leku bat da. Chatham konderrian dago, Georgia (AEB) estatuan. 9.310 biztanle ditu, 46,184755 kilometro koadroko azaleran banatuta.

## Ikus, gainera

* Chatham konderria

## Kanpo estekak

* Datuak: Q1849112
# Skewb diamantea

Skewb diamantea, Rubiken kuboaren motako buruhausgarri mekaniko bat da. 138.240 konbinaketa ezberdinetan jar daitezkeen 14 atal mugikor ditu. Buruhausgarri hau, Skewbaren poliedro duala da.

## Deskribapena

Skewb diamanteak, oktaedro forman, izkinei dagozkien 6 atal ditu, eta beste zortzi, hiruki formakoak, aurpegi bakoitzaren erdialdeari dagozkionak. Atal guztiak mugi daitezke beste edozein atalekiko.

## Ebazpen egokiak

Skewb diamantea ebazteko behar den bira kopuru gehiena, 10ekoa da. Taulan, buruhausgarria ebazteko n bira behar dituzten p posizio kopurua laburbiltzen da.

## Antzeko beste buruhausgarri batzuk

* Kuboku
* Irakaslearen kuboa
* Sakelako kuboa
* Rubiken mendekua
* Pyraminx
* Megaminx
* Skewb
* Rubiken kuboa
* Dogic
* Square One

## Kanpo estekak

* Datuak: Q2397139
* Multimedia: Skewb Diamond / Q2397139
# Skewen

Skewen, galesez: Sgiwen, Galesko hegoaldeko udalerri bat da, Neath Port Talbot konderrian. Iraganean industria herria izan zen, eta gaur herrian zehar hainbat meatze daude.
2011ko erroldaren arabera 8.100 biztanle zituen.

## Kanpo estekak

* Datuak: Q3396741
* Multimedia: Skewen / Q3396741
# Skewes (herrixka)

Skewes, Ingalaterrako Kornualles konderriko herrixka bat da, St Wenn herritik hurbil.

## Kanpo estekak

* Datuak: Q7534822
# Skewjack

Skewjack, Ingalaterrako Kornualles konderriko lursail bat da.

## Kanpo estekak

* Datuak: Q597094
# Skibbereen

Skibbereen (irlanderaz An Sciobairín), Irlandako hego-mendebaldean dagoen Cork konderrian kokatzen den udalerri bat da. Munster probintzian eta West Cork eskualdean dago. Skibbereen udalerrian Irlanda osoan hegoaldeena dagoen udalerria da.
Ilen ibaiak udalerria zeharkatu eta aldameneko Baltimore udalerrian itsasoratzen da.

## Ondarea

* Kilcoe gaztelua

## Iruditegia

* Katedrala.
* Mardyke kalea.
* Townshend kalea.
* The Maid of Erin edo Eringo Neskatila estatua.

## Kanpo estekak

* Skibbereen udalerriko udal webgunea (Ingelesez)
* Skibbereen udalerriko ondarearen webgunea (Ingelesez)
* Datuak: Q1930746
* Multimedia: Skibbereen / Q1930746
# Skibo gaztelua

Skibo gaztelua (ingelesez: Skibo Castle, Eskoziako gaeleraz: Caisteal Sgìobail) Eskoziako Highland eskualdearen iparraldean kokatzen den gaztelua da, Dornoch herrian. A mailako eraikina izendaturik dago.

## Etimologia

Eskozierazko Sgìobail hitzaren aldaera da eta "egurtokia" esan nahi du.

## Historia

Skibo gazteluaren lehen aipamena 1211ko agiri batean aurkitzen da eta Caithnesseko apezpikuaren egoitza zela esaten da. Horrela jarraitu zuen 1545 urtean elizak John Grayri eman zion arte honek protestantismoaren aurka egin zezan. 1745ean Robert Grayk gaztelua errenditu behar izan zuen eta ondorengo urteetan hainbat eskutatik pasa zen.
1872an Evan Charles Sutherland-Walkerrek erosi zuen eta etxea hnditu eta inguruko lurraldea landu zuen. 1897an Andrew Carnegie industriagizon aberatsak urte sabatikoa hartu zuen eta bertan pasa zuen. Egoera txarrean zegoen eraikina baina 85.000 liberatan erosi zuen. Dena dela 2 milioi libera erabili zituen gaztelua konpondu eta handitzeko. 1.500 m² azalera zuen eraikina hartu eta 5.600 m²-tara zabaldu zuen, Loch Ospisdale aintzira egin zuen eta 18 zulotako golf zelaia ere bai.
Carnegie familiaren eskutan egon zen XX mendean eta 1982an Peter de Savary negoziogizonak erosi zuen. 2003an Ellis Short negoziogizon estatubatuarrari saldu zion 23 milioi liberaren truke.

## The Carnegie Club

250 kide dituen talde esklusiboa da, Peter de Savaryk 1982an sortu zuena eta golf jokoari loturik dagoena. Ezkontza garrantzitsuak antolatu izan dira bere hotelean, Madonna abeslariarena (2000an) eta Robert Carlyle aktorearena (1997an) besteak beste.

## Iruditegia

* Andrew Carnegie (1914an)

## Kanpo estekak

* Carnegie Clubaren webgune ofiziala
* Datuak: Q2252914
* Multimedia: Skibo Castle / Q2252914
# Skiatook (Oklahoma)

Skiatook Oklahomako herri bat da. Osage konderrian kokatua dago. 2010ean 7.397 biztanle zituen, 42 kilometro koadrotan banatuta.

## Ikus, gainera

* Osage konderria

## Kanpo estekak

* Datuak: Q2539627
# Stanford udalerria, Clay konderria (Illinois)

Stanford udalerria Ameriketako Estatu Batuetako Illinois estatuko udalerri bat da, Clay konderrian. Azken zentsuaren arabera 625 biztanle zituen, 53.04 milia karratu (137.4 km$^2$) eremuan.

## Ekonomia

2020ko zentsuaren arabera, Stanford udalerrian 264 etxebizitza zeuden. Per capita diru-sarrerak 30.478 estatubatuar dolar ziren.

## Kanpo estekak

* Datuak: Q7598804
# Stange

Stange Norvegiako udalerria da. Hedmark konderrian kokatua dago. 724.21 km² ditu eta 18.821 biztanle ditu.

## Mugakideak

Honako udalerri hauekin egiten du muga:
Hamar Løten Våler Åsnes Nord-Odal Eidsvoll Ringsaker Østre Toten

## Kanpo estekak

* Datuak: Q48542
* Multimedia: Stange / Q48542
# Stanghella

Stanghella Italiako udalerri bat da. Paduako probintzian dago, Veneto eskualdean. 4.100 biztanle ditu, 19,81 kilometro koadroko azaleran banatuta.

## Mugakideak

Stanghellak honako udalerri hauekin egiten du muga:
Pozzonovo Solesino

## Kanpo estekak

* Datuak: Q34364
* Multimedia: Stanghella / Q34364
# Stangheck

Stangheck Alemaniako udalerria da. Schleswig-Holstein estatuan kokatuta dago, [[Schleswig-Flensburg barrutia|Schleswig-Flensburg]] barrutian. 2014an 236 biztanle zituen 10 kilometro koadrotan banatuta.

## Demografia

Ikus jatorrizko Wikidatako eskaera eta iturriak.

## Kanpo estekak

* Webgune ofiziala
* Datuak: Q559157
* Multimedia: Stangheck / Q559157
# Stanhope (Iowa)

Stanhope Iowako hiri bat da. Hamilton konderrian kokatua dago. 2010ean 422 biztanle zituen, 2,51 kilometro koadrotan banatuta.

## Ikus, gainera

* Hamilton konderria

## Kanpo estekak

* Datuak: Q2247725
# Stanhope (Peeblesshire)

Stanhope, Eskoziako etxalde txiki bat da, Scottish Borders eremu administratiboan.

## Kanpo estekak

* Datuak: Q7598860
* Multimedia: Stanhope, Scottish Borders / Q7598860
# Stanford in the Vale

Stanford in the Vale, Ingalaterrako erdialdean dagoen udalerri bat da, Oxfordshire konderrian.
2021ean 2.302 biztanle zituen.
* Datuak: Q2053810
* Multimedia: Stanford in the Vale / Q2053810
# Stanhope (Durham konderria)

Stanhope, Ingalaterrako ipar-ekialdean dagoen udalerri bat da, Durham konderrian.
2019n 1.627 biztanle zituen.
* Datuak: Q428342
* Multimedia: Stanhope, County Durham / Q428342
# Stanhope (New Jersey)

Stanhope New Jerseyko borough bat da. Sussex konderrian kokatua dago. 2010ean 3.610 biztanle zituen, 4,76 kilometro koadrotan banatuta.

## Ikus, gainera

* Sussex konderria

## Kanpo estekak

* Datuak: Q526453
* Multimedia: Stanhope, New Jersey / Q526453
# Snaith

Snaith, Ingalaterrako ekialdean dagoen udalerri bat da, Ekialdeko Yorkshire konderrian.
2011n 3.176 biztanle zituen.
* Datuak: Q681806
* Multimedia: Snaith / Q681806
# Snake (Simpsondarrak)

Chester "Snake" Turley Simpsondarrak telesaiko pertsonai bat da.

## Deskribapena

Springfieldko kriminal famatu bat da. Gehiengoetan, Kwik-E-Martean lapurtsen du. "Snake" deitzen da suge bat duelako marraztuta besoan.
# Snack

Snackak (euskaraz: «zizka-mizkak»), orokorrean, gosea asetzeko erabiltzen diren elikagai mota bat dira, gorputzarentzako energia kantitate minimo bat emateko edo, besterik gabe, plazeragatik. Normalean bilera edo ekitaldietan zerbitzatzen dituzte.
Elikagai horiek, askotan, edulkoratzaile, kontserbagarri, dastagarri, ongailu, gatz eta beste osagai zaporetsu batzuk izaten dituzte, txokolatea eta kakahueteak, esaterako. Askotan, "zabor-janari" gisa sailkatzen dituzte, nutrizio-balio gutxi edo batere ez dutelako, gehigarri gehiegi dituztelako eta osasun orokorrean laguntzen ez dutelako.
Ameriketako Estatu Batuak edo mendebaldeko Europa bezalako merkatuetako elikadura-sektorean, snackek milaka milioi dolar sortzen dituzte urtean mozkinetan.

## Erreferentziak

* ↑ (Gaztelaniaz) «En lo crujiente está el gusto» Revista Producto (Fieras del Consumo).

## Kanpo estekak

* Datuak: Q749316
* Multimedia: Snack food / Q749316
# Snainton

Snainton, Ingalaterrako ipar-mendebaldean dagoen herri bat da, Iparraldeko Yorkshire konderrian. Scarborough eta Pickering udalerrien artean dago.
2011n 744 biztanle zituen.

## Herritar nabarmenak

* Ben Kingsley (1943-), aktorea.
* Datuak: Q2639030
* Multimedia: Snainton / Q2639030
# Snake ibaia

Snake ibaia (ingelesez Snake River) AEBetako ipar-mendebaldeko ibai nagusietako bat da, bai eta Columbia ibaiaren ibaiadar handiena ere.

## Izena

Xoxon herriak ibaia "S" ikurraz adierazten zuen, alegia, izokinek ibaian gora sigi-saga burutzen zuten ibilbidea, baina europarrek ikurra gaizki ulertu eta sugearekin nahastu zuten, hortik bere gaur egungo ingelesezko izena (snake).

## Ibilbidea

Mendi Harritsuetan jaiotzen da, Yellowstone Parke Nazionalan, Wyoming estatuan. Ondoren Idaho estatuaren hegoaldea zeharkatu eta Oregon estatuan barneratzen da, azkenik Washington estatuan bere urak Columbia ibaian isurtzeko.
Homedale, Idaho Falls, Twin Falls, Lewiston, Blackfoot (Idaho) eta Tri-Cities (Washington) hiriak igarotzen ditu.

## Kanpo estekak

* Datuak: Q272074
* Multimedia: Snake River / Q272074
# Snakes on a Plane

Snakes on a Plane (euskaraz Sugeak Hegazkinean), 2006ko David R. Ellis estatubatuarrak zuzendutako ekintza thriller film bat da. Samuel L. Jackson, Julianna Margulies, Nathan Phillips, Bobby Cannavale eta Rachel Blanchard aktoreek antzeztu zuten.
Filmaren izenburua, gaia eta bereziki interneten burututako propaganda kanpainari esker garaiko sareko fenomeno soziala bilakatu zen, gainera bere estreina jazo baina lehen, horrek zaletu eta jarraitzaile asko ekarri zizkion. Jakinmin horri erantzun asmoz, New Line Cinema ekoiztetxeak argumentuari internauten zenbait iradokizun gehitzea erabaki zuen, horretarako jatorrizko filmaketa epeari beste bost egun gehituz. Dena dela, hasierako popularitate hori bereganatu arren, amaieran diru sarrera etekinak ez ziren uste bezain handiak izan.

## Argumentua

Oharra: Atal honek istorio osoa edo amaiera argitzen du.
Neville Flynn (Samuel L. Jackson) FBIko agenteak Hawaiitik Los Angelesera doan Boeing 747 hegazkin baten bidaian zehar hilketa baten lekuko izan den Sean Jones (Nathan Phillips) babespean mantentzeko ardura jaso du. Baina hark epaiketan lekukotasunik eman ez dezan, hiltzaileak hegaldian zehar suge pozoitsuak aske utziko ditu, eskifaia erasotu eta bide batez lekukoa ere hil dezaten. Honela, izututako eskifaiak bizirik iraun egin nahi baldin badu sugeei aurre egin beharko diete.

## Aktoreak

* Samuel L. Jackson: Neville Flynn, FBIko agentea
* Julianna Margulies: Claire Miller, hegazkin azafata
* Nathan Phillips: Sean Jones, surflaria eta txirrindularia
* Bobby Cannavale: Henry "Hank" Harris, agente berezia
* Flex Alexander: Clarence "Three Gs", rapero ospetsu misofobikoa
* Todd Louiso: Steven Price, FBIk laguntza eskatu dion sugeetan aditua
* Sunny Mabrey: Tiffany, hegazkin azafata
* Kenan Thompson: Troy, Clarencen bizkarzaina
* Rachel Blanchard: Mercedes Harbont, socialitea
* Lin Shaye: Grace, hegazkin bidaiaria
* David Koechner: Richard "Rick", McKeon kapitainaren kopilotua
* Elsa Pataky: Maria, hegazkin bidaiari hispanoa, Isabella alabarekin batera bidaiatzen du
* Keith Dallas: Big Leroy, Clarencen bizkarzaina
* Mark Houghton: John Sanders agentea, Flynnen lankidea eta Sean Jonesen zaindaria
* Tom Butler: Samuel "Sam" McKeon kapitaina, hegazkinaren pilotua
* Byron Lawson: Eddie Kim, mafia burua
* Taylor Kitsch: Kyle, neskalagunarekin bidaiatzen duen mutila
* Samantha McLeod: Kelly, mutilagunarekin bidaiatzen duen neska
* Kevin McNulty: Emmett Bradley, aire trafiko dorreko kontrolatzailea

## Kanpo estekak

* IMDBko fitxa irakurgai (Ingelesez)
* Datuak: Q822660
* Multimedia: Snakes on a Plane / Q822660
# Snakov

Snakov Eslovakiako udalerri bat da, Bardejoveko barrutian kokatuta. 12,14 km²ko azalera du eta 683 biztanle 2017ko datuen arabera.

## Historia

Idatzizko lehen aipamena 1475. urtekoa da.

## Demografia
### Bilakaera demografikoa

* Biztanleria
* Datu-iturria: Počet obyvateľov SR k 31. 12. 2017

## Kanpo estekak

* Udalaren webgunea
* Datuak: Q1072919
* Multimedia: Snakov / Q1072919
Bardejoveko barrutiko udalerriak :
HiriakBardejovHerriakAbrahámovce • Andrejová • Bartošovce • Becherov • Beloveža • Bogliarka • Brezov • Brezovka • Buclovany • Chmeľová • Cigeľka • Dubinné • Frička • Fričkovce • Gaboltov • Gerlachov • Hankovce • Harhaj • Hažlín • Hertník • Hervartov • Hrabovec • Hrabské • Hutka • Janovce • Jedlinka • Kobyly • Kochanovce • Komárov • Koprivnica • Kožany • Krivé • Kružlov • Kríže • Kurima • Kurov • Kučín • Kľušov • Lascov • Lenartov • Lipová • Livov • Livovská Huta • Lopúchov • Lukavica • Lukov • Malcov • Marhaň • Mikulášová • Mokroluh • Nemcovce • Nižná Polianka • Nižná Voľa • Nižný Tvarožec • Ondavka • Ortuťová • Osikov • Oľšavce • Petrová • Poliakovce • Porúbka • Raslavice • Regetovka • Rešov • Richvald • Rokytov • Smilno • Snakov • Stebnícka Huta • Stebník • Stuľany • Sveržov • Tarnov • Tročany • Vaniškovce • Varadka • Vyšná Polianka • Vyšná Voľa • Vyšný Kručov • Vyšný Tvarožec • Zborov • Zlaté • Šarišské Čierne • Šašová • Šiba :
# Snagov

Snagov Errumaniako udalerri bat da, Ilfov konderrian. 8.331 biztanle ditu, 88 kilometro koadroko azaleran banatuta.

## Herriak

Udalerrian honako herriak daude:
Snagov $^{(en)}$ Ciofliceni $^{(en)}$ Ghermănești $^{(en)}$ Tâncăbești $^{(en)}$ Vlădiceasca $^{(en)}$

## Erreferentziak

* ↑ (Errumanieraz) Rezultate | Recensamant 2011. (Noiz kontsultatua: 2019-10-19).

## Kanpo estekak

* Datuak: Q1682269
* Multimedia: Snagov, Ilfov / Q1682269